CELEX: 62007TN0227
Language: et
Date: 2007-06-28 00:00:00
Title: Kohtuasi T-227/07: 28. juunil 2007 esitatud hagi — Hispaania versus komisjon

8.9.2007   
            
            
               ET
            
            
               Euroopa Liidu Teataja
            
            
               C 211/37
            
         28. juunil 2007 esitatud hagi — Hispaania versus komisjon
   (Kohtuasi T-227/07)
   (2007/C 211/72)
   Kohtumenetluse keel: hispaania
   Pooled
   
      Hageja: Hispaania Kuningriik (esindaja: M. Muñoz Pérez)
   
      Kostja: Euroopa Ühenduste Komisjon
   Hageja nõuded
   
               —
            
            
               Tuvastada komisjoni 18. aprilli 2007. aasta otsuse 2007/243/EÜ, mille järgi ühenduse rahastamine ei kata teatavaid kulutusi, mida liikmesriigid on teinud Euroopa Põllumajanduse Arendus- ja Tagatisfondi tagatisrahastust, tühisus käesoleva hagi esemeks oleva küsimuse osas;
            
         
               —
            
            
               mõista kohtukulud välja kostjalt.
            
         Väited ja peamised argumendid
   Hispaania Kuningriik heidab vaidlustatud otsusele ette seda, et selles nähti ette majandusaastatel 2003 ja 2004 tomatite töötlemiseks antud abi raames tehtud maksete finantskorrektsioon summas 4 090 316,46 eurot.
   Oma etteheidete toetuseks viitab hageja:
   
               —
            
            
               määruse nr 729/70 (1) artiklite 2 ja 3 ning määruse nr 1258/1999 (2) artikli 2 rikkumisele, kuna ei eksisteeri komisjoni viidatud rikkumisi, mis on seotud eeskätt kontrollidega toorainete tarnepunktides, mis seisnesid selles, et Extremadura autonoomse piirkonna inspektorid ei teostanud öiseid kontrolle, kaalumistõendeid ei säilitatud ja suur hulk tarnedokumente allkirjastati korraga;
            
         
               —
            
            
               teise võimalusena proportsionaalsuse põhimõtte rikkumisele, kuna komisjon määrab finantskorrektsiooni tarnitud tomatite terve koguse peale, kuigi korrektsiooni aluseks olev rikkumine käsitleb üksnes öisel ajal tarnitud ja korrektsiooni oleks võinud piiritleda nende kogustega.
            
         
      (1)  Nõukogu 21. aprilli 1970. aasta määrus (EMÜ) nr 729/70 ühise põllumajanduspoliitika rahastamise kohta (EÜT L 94, lk 13).
   
      (2)  Nõukogu 17. mai 1999. aasta määrus (EÜ) nr 1258/1999 ühise põllumajanduspoliitika rahastamise kohta (EÜT L 160, lk 103; ELT eriväljaanne 03/25, lk 414).